
	BELGIAN KUNINGASKUNTA

	
	

	
	LIITTOVALTION TALOUS-, PK-YRITYS-, YRITTÄJÄ- JA ENERGIA-ASIOISTA VASTAAVA VIRASTO


	
	10. heinäkuuta 2022 – Kuninkaan asetus 1. kirjan luvun 7.22. lisäämisestä ja 1. ja 3. kirjan tiettyjen osien muuttamisesta 8. syyskuuta 2019 annetulla kuninkaallisella asetuksella, jossa luodaan pienjännite- ja pienoisjänniteasennuksia koskeva 1. kirja, suurjänniteasennuksia koskeva 2. kirja ja sähkönsiirto- ja jakeluasennuksia koskeva 3. kirja


	
	PHILIPPE, Belgian kuningas,
tervehtii kaikkia nyt ja vastaisuudessa eläviä,


	
	[bookmark: hit1]Ottaen huomioon sähköenergian jakelusta 10. maaliskuuta 1925 annetun lain 21 §:n 1 momentin;

	
	

	
	ottaen huomioon työntekijöiden työhyvinvoinnista 4 päivänä elokuuta 1996 annetun lain 4 §:n 1 momentin 1 kohdan, sellaisena kuin se on muutettuna 7 päivänä huhtikuuta 1999 annetulla säädöksellä, ja 5 §:n 3 momentin;

	
	

	
	Ottaen huomioon 8. syyskuuta 2019 annetun kuninkaallisen asetuksen pienjännite- ja pienoisjänniteasennuksia koskevan 1. kirjan, suurjänniteasennuksia koskevan 2. kirjan, ja sähkönsiirto- ja jakelulaitteistoa koskevan 3. kirjan luomisesta;

	
	ottaen huomioon rahoitustarkastajan 25 päivänä helmikuuta 2021 antaman lausunnon;

ottaen huomioon työntekijöiden työhyvinvoinnista 4 päivänä elokuuta 1996 annetun lain 95 §:n 1 momentin mukaisen ennaltaehkäisystä ja työsuojelusta vastaavan korkeimman neuvoston 17 päivänä marraskuuta 2021 antaman lausunnon;


ottaen huomioon tulipalojen ja räjähdysten torjunnasta ja pakollisesta vahinkovastuuvakuutuksesta näissä olosuhteissa 30 päivänä heinäkuuta 1979 annetun lain 6 §:n 1 momentin 2 kohdan b alakohdan mukaisen tulipalojen ja räjähdysten torjunnasta vastaavan ylemmän turvallisuusneuvoston 22 päivänä joulukuuta 2021 antaman lausunnon;


	
	ottaen huomioon teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 5 artiklan 1 kohdan mukaisen 2. maaliskuuta 2021 päivätyn Euroopan komissiolle annetun tiedonannon,


	
	ottaen huomioon sähkön jakelusta 10 päivänä maaliskuuta 1925 annetun lain, sellaisena kuin se on muutettuna 8 päivänä toukokuuta 2014 annetulla lailla, 22 §:n 5 momentin nojalla 24 päivänä maaliskuuta 2022 annetun pysyvän sähkövaliokunnan lausunnon,

	
	

	
	ottaa huomioon korkeimmasta hallinto-oikeudesta annettujen, 12 päivänä tammikuuta 1973 koonnettujen lakien 84 §:n 1 momentin 2 kohdan mukaisesti 25 päivänä maaliskuuta 2022 annetun korkeimman hallinto-oikeuden lausunnon 71.421/3,


	
	Työministerin ja energiaministerin ehdotuksesta,

	
	
OLEMME SÄÄTÄNEET JA TÄTEN SÄÄDÄMME SEURAAVASTI:


	




	2 artikla. Saman asetuksen liitteeseen 1 tehdään seuraavat muutokset:

1. Sen 1 kirjan 2 osan 2.6 luvun 2.6.1 momentissa lisätään "peruspiirin" ja "piirin" määritelmien väliin seuraava määritelmä:

" Erillinen erikoispiiri (tähän viitataan tässä yhteydessä myös nimellä "erityispiiri"): peruspiiri (pääpiiri tai päätepiiri), joka on tarkoitettu ainoastaan yhteen tai useampaan tiettyyn tarkoitukseen tarkoitetun laitteen sähköntoimitukseen.”;

2. Asetuksen 1 kirjan ranskankielisessä tekstissä sanat "dispositif(s) à courant différentiel résiduel", "dispositif(s) à courant différentiel-résiduel", "dispositif(s) de protection à courant différentiel", "dispositif(s) de protection à courant différentiel résiduel" ja "dispositif différentiel" korvataan jatkossa aina sanoilla "dispositif(s) de protection à courant différentiel-résiduel";

3. Korvataan 1 kirjan hollanninkielisessä tekstissä sana "differentieelstroominrichting(en)" jatkossa aina sanalla "differentieelstroombeschermingsinrichting(en)".

4. Korvataan 1 kirjan 5 osan 5.2 luvun, 5.2.1 momentin, 5.2.1.2 kohdan 7 alakohdan ranskankielisessä tekstissä sanat "circuit(s) exclusivement dédié(s)" jatkossa aina sanoilla ”circuits(s) dédié(s)";

5. Korvataan 1 kirjan 5 osan 5.2 luvun 5.2.9 momentin 5.2.9.13 kohdan b.11 ja c.11 alakohdan ranskankielisessä tekstissä ilmaisu "circuit exclusivement dédié" sanoilla "circuit dédié";

6. Korvataan 1 kirjan 5 osan 5.2 luvun 5.2.1 momentin 5.2.1.2 kohdan 7 alakohdan hollanninkielisessä tekstissä sanat "exclusief toegekende stroombaan (stroombanen)" sanoilla "toegekende stroombaan (stroombanen)".

7. Korvataan 1 kirjan 5 osan 5.2 luvun 5.2.9 momentin 5.2.9.13 kohdan b.11 ja c.11 alakohdan hollanninkielisessä tekstissä ilmaisu "gescheiden stroombaan" sanoilla "toegekende stroombaan";

8. Korvataan 1 kirjan 5.5 luvun 5.5.7 momentin 5.5.7.2 kohdan 5 ja 6 alakohdan hollanninkielisessä tekstissä ilmaisu "afzonderlijke stroombaan (stroombanen)" sanoilla "toegekende stroombaan (stroombanen)";

9. Korvataan 1 kirjan 5 osan 5.6 luvun 5.6.2 momentin 5.6.2.1 kohdan 3 ja 4 alakohdan hollanninkielisessä tekstissä ilmaisu "afzonderlijke stroombaan (stroombanen)" ilmaisulla "afzonderlijke stroombaan (stroombanen)".

	

	
3 artikla. Saman asetuksen liitteeseen 3 tehdään seuraavat muutokset:

1. Lisätään 3 kirjan 2 osan 2.6 luvun 2.6.1 momentin 2.6.1.1 kohtaan "peruspiirin" ja "piirin" määritelmien väliin seuraava määritelmä:

" Erillinen erikoispiiri (tähän viitataan tässä yhteydessä myös nimellä "erityispiiri"): peruspiiri (pääpiiri tai päätepiiri), joka on tarkoitettu ainoastaan yhteen tai useampaan tiettyyn tarkoitukseen tarkoitetun laitteen sähköntoimitukseen.”;

2. Asetuksen 3 kirjan ranskankielisessä tekstissä sanat "dispositif(s) à courant différentiel résiduel", "dispositif(s) à courant différentiel-résiduel", "dispositif(s) de protection à courant différentiel", "dispositif(s) de protection à courant différentiel résiduel" ja "dispositif différentiel" korvataan jatkossa aina sanoilla "dispositif(s) de protection à courant différentiel-résiduel";

3. korvataan 3 kirjan hollanninkielisessä tekstissä sanat "differentieelstroominrichting(en)” ja ”differentieelinrichting" aina ilmaisulla "differentieelstroombeschermingsinrichting(en)";
4. Korvataan 3 kirjan 5 osan 5.6 luvun 5.6.7 momentin 5.6.7.2 kohdan 5 ja 6 alakohdan hollanninkielisessä tekstissä ilmaisu "afzonderlijke stroombaan (stroombanen)" sanoilla "toegekende stroombaan (stroombanen)";

5. Korvataan 3 kirjan 5 osan 5.7 luvun 5.7.2 momentin 5.7.2.1 kohdan 3 ja 4 alakohdan hollanninkielisessä tekstissä ilmaisu "afzonderlijke stroombaan (stroombanen)" sanoilla "toegekende stroombaan (stroombanen)".

	
	4 artikla. Tämä asetus tulee voimaan Belgian virallisessa lehdessä julkaisemista seuraavan kolmannen kuukauden ensimmäisenä päivänä.


	
	5 §. Työministeri ja energiaministeri vastaavat kukin osaltaan tämän asetuksen täytäntöönpanosta.

	
	Säätänyt

	
	

	
	

	
	

	





	

	

	

	
	Kuninkaan puolesta:

	
	Työministeri,

	
	

	


	

	
	

	
	

	
	

	Pierre-Yves Dermagne


		
	Energiaministeri,

	
	

	
	

	



	

	
	

	
	

	Tinne Van der Straeten

Luku 7.22. Sähköajoneuvojen virransyöttö

Kohta 7.22.1. Soveltamisala

Tämän kirjan muiden osien yleisiä vaatimuksia sovelletaan myös tässä luvussa 7.22 mainittuihin erityisiin tiloihin ja paikkoihin. Tämän luvun vaatimukset täydentävät näitä yleisiä vaatimuksia.

Tätä lukua sovelletaan sähköajoneuvojen latausasemiin, joiden rakentaminen tai korvaaminen on alkanut tämän luvun voimaantulosta alkaen, ja sitä sovelletaan myös piireihin:

1. jotka on tarkoitettu sähkövoiman syöttämiseen verkosta sähköajoneuvoihin; ja mahdollisesti

[bookmark: _Hlk58498838]2. on tarkoituksena syöttää sähköajoneuvojen akkujen varaus takaisin.

Edellisessä kappaleessa tarkoitettujen piirien on päätyttävä kytkentäpisteeseen.

Sen vuoksi 1 kirjan määräyksiä, lukuun ottamatta tätä lukua, sovelletaan edelleen:

1. olemassa oleviin sähköajoneuvojen latausasemiin, joiden rakentaminen alkoi ennen tämän asetuksen voimaantuloa;

2. tieajoneuvojen latausasemiin, joiden rakennus-, asennus- tai korvaamistyöt aloitettiin ennen tämän asetuksen voimaantuloa, sanotun kuitenkaan rajoittamatta sitä, että ennen sen käyttöönottoa suoritettava vaatimustenmukaisuustarkastus tehdään tämän asetuksen voimaantulon jälkeen.

Jos 4 kappaleen 1 momentissa mainittua olemassa olevaa latausasemaa mukautetaan 7.22 luvun määräysten mukaiseksi, sille on tehtävä vaatimustenmukaisuustarkastus ennen sen käyttöönottoa 7.22 luvun määräysten mukaisesti.

Jos 4 kappaleen 2 momentissa mainittu latausasema mukautetaan 7.22 luvun määräysten mukaiseksi, vaatimustenmukaisuuden tarkastamisesta vastaavalle hyväksytylle organisaatiolle on ilmoitettava tästä ennen sen käyttöönottoa. Jälkimmäinen mainitaan tarkastuskertomuksessa.

Kiinteä sähköasennus, jonka tarkoituksena on toimittaa energiaa sähköajoneuvoon, joka on liitetty virtalähteeseen ilman sähköajoneuvoille tarkoitettua kiinteää latausasemaa, on tämän kirjan muiden osien yleisten vaatimusten mukainen.

Kohta 7.22.2. Käsitteitä ja määritelmiä

Sähkökäyttöinen maantieajoneuvo (jota tässä luvussa kutsutaan "sähköajoneuvoksi"): Sähkömoottorilla toimiva, ensisijaisesti yleisille teille tarkoitettu ajoneuvo, jonka sähkövirta tulee ladattavasta energian varastointijärjestelmästä.

Sähköajoneuvojen latausasema (jota tässä luvussa kutsutaan "latausasemaksi"): Pysyvästi kytkettyyn kiinteään asennukseen liittyvät laitteet tai laitteisto, joka on tarkoitettu sähköenergian siirtoon sähköajoneuvon ja virtalähteen välillä.

Sähköajoneuvojen latausaseman kytkentäpiste (jota tässä luvussa kutsutaan "liitäntäpisteeksi"):Päätepiste, joka on osa latausasemaa, jonka kautta energia siirtyy sähköajoneuvoon tai sähköajoneuvosta.

Esimerkki: Latausaseman pistorasia tai liikkuvan ajoneuvon pistorasia. 

Kohta 7.22.3. Yleisten ominaisuuksien määrittäminen — asennusten jaottelu

Latausaseman liittäminen kiinteään sähköasennukseen pistorasiasta on kielletty.

Kullekin liitäntäpisteelle on varattava oma erityispiiri.

Edellisen kappaleen vaatimus täyttyy asennettaessa asianmukaiset suojalaitteet joko kiinteään sähköasennukseen vastasuuntaan tai latausasemaan (tai molempien yhdistelmään).


Kuvat 7.17–7.20. havainnollistavat joitain mahdollisia kokoonpanoja selvennykseksi. Nämä eivät ole tyhjentäviä:


	

	Point de connexion
	Liitäntäpiste

	Câble souple mobile
	Liikuteltava, joustava kaapeli

	Alimentation
	Virransyöttö

	Tableau de manœuvre et de répartition
	Käyttö- ja jakotaulu

	Borne de charge
	Latausasema

	Véhicule électrique
	Sähköajoneuvo

	Circuit dédié
	Erityispiiri



Kuva 7.17. Latausasema, jossa on "liikkuvan ajoneuvon pistorasian" liitäntäpiste, joka muodostaa osan latausasemaa (käyttö- ja jakotauluun sisäänrakennettu erityispiirin ylivirtasuojalaite)



	Point de connexion
	Liitäntäpiste

	Câble souple mobile
	Liikuteltava, joustava kaapeli

	Alimentation
	Virransyöttö

	Borne de charge
	Latausasema

	Véhicule électrique
	Sähköajoneuvo

	Circuit dédié
	Erityispiiri



Kuva 7.18. Latausasema, jossa on kaksi kytkentäpistettä "latausaseman siirrettäviä pistorasioita", jotka muodostavat osan latausasemasta (ylivirtasuojalaitteet latausaseman sisäänrakennetuille erityispiireille)






	Point de connexion
	Liitäntäpiste

	Câble souple mobile
	Liikuteltava, joustava kaapeli

	Alimentation
	Virransyöttö

	Tableau de manœuvre et de répartition
	Käyttö- ja jakotaulu

	Borne de charge
	Latausasema

	Véhicule électrique
	Sähköajoneuvo

	Circuit dédié
	Erityispiiri



Kuva 7.19. Latausasema, jossa on kaksi latausasemaan kuuluvaa ”siirrettävää automotiivista pistorasiaa” (käyttö- ja jakotauluun sisäänrakennettujen erityispiirien ylivirtasuojalaitteet)



	Point de connexion
	Liitäntäpiste

	Câble souple mobile
	Liikuteltava, joustava kaapeli

	Alimentation
	Virransyöttö

	Tableau de manœuvre et de répartition
	Käyttö- ja jakotaulu

	Borne de charge
	Latausasema

	Véhicule électrique
	Sähköajoneuvo

	Circuit dédié
	Erityispiiri


Kuva 7.20. Latausasema, jossa on kaksi kytkentäpistettä "latausaseman siirrettäviä pistorasioita", jotka muodostavat osan latausasemasta (ylivirtasuojalaitteet latausaseman sisäänrakennetuille erityispiireille)


	



 

	Kohta 7.22.4. Suojatoimenpiteet 

Alakohta 7.22.4.1. Suoja epäsuoralta kosketukselta

Ainakin yhtä seuraavista suojatoimenpiteistä on sovellettava:

a. Passiivinen suojaus ilman virtalähteen automaattista katkaisua

Erityispiiri on suojattava piirien turvaerotuksella kohdan 4.2.3.3. alakohdan C mukaisesti sekä eristysmuuntajan avulla.

Aktiivinen suojaus ja virtalähteen automaattinen katkaiseminen

TN-C-maadoitusjärjestelmän käyttö erityispiirissä on kielletty.

Jokainen vaihtovirtapiiri on suojattava erikseen differentiaalisella vikavirtasuojalaitteella, jonka käyttövirta on enintään 30 mA. 
Näin ollen yhteyspiste on suojattu:

1 ° differentiaalisella vikavirtasuojalaitteella, joka on rakennettu siten, että sen toiminta säilyy taattuna, kun häiriötä aiheuttavan jatkuvan komponentin eristysvirhe tapahtuu tai

2 ° differentiaalisella vikavirtasuojalaitteella yhdessä ja koordinoidusti jatkuvan differentiaalisen vikavirranhavaitsemislaitteen kanssa, joka kytkee latausaseman pois päältä, kun häiriötä aiheuttavan jatkuvan komponentin kohdalla tapahtuu eristysvirhe.

Toisessa ja kolmannessa kohdassa mainittu vaatimus on täytettävä toteuttamalla edellä mainitut suojalaitteet joko virtausta edeltävässä kiinteässä sähköasennuksessa tai latausasemassa (tai näiden kahden yhdistelmässä).

Jos käytetään IT-maadoitusjärjestelmää, sallitaan

1. toisessa kappaleessa mainitun differentiaalisen vikavirtasuojalaitteen jättäminen pois, edellyttäen että jokainen vaihtovirtapiiri saa virtansa erillisestä virtalähteestä, esimerkiksi erillisestä käämimuuntajasta; 

2. pysyvän eristyksen valvontalaitteen tarjoaminen useammalle kuin yhdelle vaihtovirtapiirille, jos nämä piirit saavat virtansa samasta virtalähteestä, kuten esimerkiksi muuntajasta. Tämä vaatimus täyttyy, kun tämä laite asennetaan joko kiinteään sähköasennukseen vastasuuntaan tai latausasemaan. Pysyvän eristysmonitorin ilmoittaessa vian ilmenemisestä maadoituksessa on heti toteutettava tarvittavat toimenpiteet kyseisen vian tutkimiseksi ja korjaamiseksi.

Alakohta 7.22.4.2. Sähkösuojaus ylivirtauksien varalle

Jokainen erityispiiri on suojattava erikseen asianmukaisella ylivirtasuojalla.

Tämä toteutetaan ottamalla käyttöön asianmukainen ylivirtasuoja, joka täyttää kohdan 4.4 vaatimukset. Se sijoitetaan joko kiinteään sähköasennukseen ylävirtaan tai latausasemaan (tai molempien yhdistelmään).

Ensimmäisestä kohdasta poiketen, jos latausasemalla on useita liitäntäpisteitä, joita ei käytetä samanaikaisesti, sallitaan jälkimmäisille yhteiset ylivirtasuojat, edellyttäen että tällaiset laitteet tarjoavat kullekin liitäntäpisteelle vaaditun suojan (esimerkiksi mikäli yhteisen ylivirtasuojan nimellisvirta ei ole korkeampi kuin kytkentäpisteiden pienin nimellisvirta).

Kohta 7.22.5. Sähkölaitteiden valinta ja toteutus

Alakohta 7.22.5.1. Ulkoiset vaikutukset 

Latausasema on suojattava latausaseman asennuspaikalla ennakoitavissa olevilta ulkoisilta vaikutuksilta.

Kun latausasema asennetaan ulos, laitteiston suojaustason on oltava vähintään IP44.

Ennakoitavien ulkoisten vaikutusten torjuntatoimenpiteiden lisäksi toteutetaan lisätoimenpiteitä suojaamiseksi mekaanisilta rasituksilta, jotka johtuvat kohtuudella ennakoitavista törmäyksistä.

Alakohta 7.22.5.2. Hätäkatkaisu

Rakennukseen asennetuissa latausasemissa on oltava 5.3.3.1 alakohdan C kohdan mukainen virran hätäkatkaisin. Jokainen virran hätäkatkaisimen ohjausyksikkö on sijoitettava selvästi näkyville ja merkittävä asianmukaisesti, ja niiden on oltava helposti saavutettavia ja käyttövalmiita. Niitä on oltava saavutettavissa jokaisessa sisäänkäynnissä, joista ajoneuvot pääsevät kohti yhteistä pysäköintitilaa, ellei urakoitsija määritä palolaitoksen kanssa yhdessä muuta sijoituspaikkaa ennen asennuksen suunnittelua ja rakentamista. Palolaitoksen ilmoitus on arkistoitava sähköasennustietoihin, ja se on säilytettävä kohteessa ja oltava kenen tahansa asennuksesta, kunnossapidosta, valvonnasta ja hallinnoinnista vastaavan henkilön saatavilla.

Virran hätäkatkaisimen on taattava kuormituksen katkeaminen.

Tätä alajaksoa ei sovelleta latausasemiin, jotka ovat osa asuinyksikön sähköasennusta.

Alakohta 7.22.5.3. Liitäntäpiste 

Liitäntäpiste sijaitsee mahdollisimman lähellä lataamistarkoitukseen osoitettua sähköauton pysäköintitilaa.

Jokainen liitäntäpiste voidaan kytkeä sähköisesti vain yhteen sähköajoneuvoon kerrallaan.

Alakohta 7.22.5.4. Hajautetut pienjännitetuotantoyksiköt

Jos latausasema sallii sähköenergian uudelleensyötön kiinteään sähköasennukseen ylävirtaan:

1.	Hajautettujen tuotantoyksiköiden vaatimukset on täytettävä, erityisesti sähköiskuilta ja ylivirroilta suojaamisen sekä turvakatkaisimien suhteen.

2. varoitus:	 " Varoitus: sähköenergian mahdollinen uudelleensyöttö laitteistoon" asetetaan näkyville latausasemille ja käyttö- ja jakotauluihin, jotka saavat virtansa siitä.

Alakohta 7.22.5.5. Latausasemien ja niiden viereisten pysäköintipaikkojen sijoittelu

Latausasemat ja niiden vieressä olevat pysäköintipaikat eivät saa sijaita paikoissa, joissa on ulkoisia vaikutuksia BE3.

Katsotaan olevan liitetty 10 päivänä heinäkuuta 2022 antamaamme asetukseen, jolla lisätään 1 kirjaan 7.22 luku ja muutetaan 1 ja 3 kirjan tiettyjä osia, jotka otettiin käyttöön 8 päivänä syyskuuta 2019 annetulla kuninkaan asetuksella, jossa luotiin 1 kirja pienjännitteisistä ja erittäin matalajännitteisistä sähköasennuksista, 2 kirja suurjännitesähköasennuksista, ja 3 kirja sähköenergian siirto- ja jakeluasennuksista.















	
	Kuninkaan määräyksestä:

	
	Työministeri,








	Pierre-Yves Dermagne 


	
	Energiaministeri,








	Tinne Van der Straeten

